सोनीपत। दिल्ली से सोनीपत के मुरथल में तीन लड़कों के साथ क्रिसमस मनाने आई एक छात्रा की संदिग्ध परिस्थितियों में मौत हो गई। लड़कों का कहना है कि कार का एक्सिडेंट होने से लड़की की मौत हुई है।
जबकि लड़की के परिजनों का आरोप है कि एक्सिडेंट होने के बाद भी उसमें सवार तीन लड़कों को कोई चोट नहीं आई, जबकि लड़की की मौत हो गई। परिजनों के आरोप के बाद पुलिस जांच में जुटी है।
- दिल्ली के रोहिणी इलाके की रहने वाली छात्रा नेहा शुक्रवार दोपहर घर से इंस्टीट्यूट में जाने के लिए निकली थी।
- शाम तक छात्रा घर नहीं लौटी।
- रात लगभग 8.30 बजे परिजनों के पास मुरथल थाने से फोन आया कि उनकी लड़की की सड़क हादसे में मौत हो गई है।
- थाने पहुंचे परिजनों को पता चला कि नेहा तीन लड़कों के साथ मुरथल कार में आई थी। जहां सड़क हादसे में उसकी मौत हो गई।
- परिजनों का आरोप है कि दीपक और उसके साथियों ने उसे मारा है। क्योंकि लड़कों को कोई चोट नहीं आई है, जबकि छात्रा की मौत हो गई। ऐसा कैसे संभव है।
- पुलिस अब परिजनों की शिकायत पर जांच कर रही है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva